**ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ**

Όπως κάθε κοινωνία. έτσι και η κοινωνία του σχολείου προϋποθέτει την τήρηση ορισμένων κανόνων που διασφαλίζουν την εύρυθμη λειτουργία της και την ομαλή συνύπαρξη των μελών της.

**Α) ΠΡΟΣΕΛΕΥΣΗ –ΠΑΡΑΜΟΝΗ ΣΤΟ ΣΧΟΛΕΙΟ ΚΑΙ ΑΠΟΧΩΡΗΣΗ ΑΠΟ ΑΥΤΟ**

* Το σχολείο λειτουργεί δια ζώσης **από τις 8:05 έως τις 13:50 την πρωινή βάρδια**
* Οι μαθητές/τιες είναι υποχρεωμένοι να σέβονται και να τηρούν το ωράριο του καθημερινού προγράμματος, ιδίως να σέβονται την ώρα έναρξης των μαθημάτων και κάθε άλλης σχολικής εκδήλωσης (πρωινή προσευχή, εορταστικές εκδηλώσεις, εκπαιδευτικές επισκέψεις, εκδρομές κλπ). **Οι μαθητές καλούνται να βρίσκονται στην τάξη τους όταν χτυπήσει το κουδούνι, χωρίς καθυστέρηση. Σε περίπτωση μεγάλης καθυστέρησης, παραμένουν στο προαύλιο χώρο και εισέρχονται στη τάξη την επόμενη διδακτική ώρα.**
* **Σύμφωνα με τη νομοθεσία κάθε μαθητής προσέρχεται στο σχολείο οe;ite με πιστοποιητικό εμβολιασμού είτε με βεβαίωση παρελθούσας νόσησης (τελευταίου εξαμήνου) ή με δήλωση αρνητικού αυτοδιαγνωστικού (σελφ) τεστ, το οποίο θα πραγματοποιείται δύο φορές την εβδομάδα (Τρίτη και Παρασκευή), έως και 24 ώρες πριν από την προσέλευση στο σχολείο και το αποτέλεσμα του οποίου δηλώνεται στην πλατφόρμα [https://self-testing.gov.gr](https://self-testing.gov.gr/)**
* **Σε περίπτωση που ο μαθητής πριν την προσέλευση του στο σχολείο εμφανίσει οποιοδήποτε σύμπτωμα αδιαθεσίας (πονοκέφαλο, βήχα, πυρετό κλπ) παραμένει στο σπίτι και ο γονέας ενημερώνει τηλεφωνικά το σχολείο. Έπειτα τηρείται το πρωτόκολλο που ισχύει σε αυτή τη περίπτωση και για το οποίο έχουν ενημερωθεί οι γονείς (εγκύκλιος υπουργείου για διαχείριση συμπτωμάτων πιθανού κρούσματος).**
* **Η έξοδος από το σχολείο κατά τη διάρκεια λειτουργίας του απαγορεύεται.** Για οποιαδήποτε απομάκρυνση μαθητή από το χώρο του σχολείου είναι απαραίτητη η άδεια του Διευθυντή και του καθηγητή, αφού έχει προηγηθεί ενημέρωση και συνεννόηση με το γονέα/κηδεμόνα. Άδεια δε θα δίνεται χωρίς την ενημέρωση και σύμφωνη γνώμη του γονέα/κηδεμόνα και για κανένα λόγο. Σε περίπτωση προγραμματισμένης, επιβεβλημένης ανάγκης απουσίας μαθητή από το σχολείο για κάποιο χρονικό διάστημα κατά τη διάρκεια των μαθημάτων της ημέρας, **ο γονείς οφείλουν να ενημερώνουν τηλεφωνικά ή δια ζώσης το σχολείο**, πριν την προγραμματισμένη ώρα απουσίας προκειμένου να δοθεί άδεια στο μαθητή να απουσιάσει.

**Σε περίπτωση κενού λόγω απουσίας κάποιου εκπαιδευτικού, οι μαθητές παραμένουν υποχρεωτικά στο χώρο του σχολείου μέχρι την επόμενη ώρα μαθήματος ή/και μέχρι την λήξη του ωραρίου του σχολείου και δεν απομακρύνονται από το σχολείο.**

* **Σε περίπτωση που κάποιος μαθητής κατά τη διάρκεια τη καθημερινής λειτουργίας του σχολείου εμφανίσει οποιαδήποτε αδιαθεσία (πονοκέφαλο, βήχα κλπ) απευθύνεται άμεσα στην υπεύθυνη καθηγήτρια για την προστασία από τον κορονοϊό ή στο Διευθυντή και τηρείται το πρωτόκολλο που υπάρχει σε αυτή την περίπτωση.**
* Σε περίπτωση **εξ’ αποστάσεως εκπαίδευσης** το σχολείο λειτουργεί από τις 8:00 έως τις 13:40 την πρωινή βάρδια και τα μαθήματα παρέχονται μέσω της πλατφόρμας webex. Οι μαθητές οφείλουν να εισέρχονται στο διαδικτυακό μάθημα στην ώρα τους. Για οποιοδήποτε πρόβλημα (αστοχία/ έλλειψη σύνδεσης, βλάβης εξοπλισμού κλπ) που καθιστά αδύνατη την παρακολούθηση των διαδικτυακών μαθημάτων οφείλουν να ενημερώσουν το σχολείο.

**Β)ΣΥΜΠΕΡΙΦΟΡΑ ΜΑΘΗΤΩΝ/ΤΡΙΩΝ – ΠΑΙΔΑΓΩΓΙΚΟΣ ΕΛΕΓΧΟΣ**

* **Οι μαθητές/τριες οφείλουν να τηρούν όλα τα μέτρα προστασίας του ΕΟΔΥ και των αρμόδιων αρχών από τον κορονοϊό και την Covid-19 (εφαρμογή μάσκας σε κλειστούς χώρους, χρήση αντισηπτικού, τήρηση της απόστασης του 1,5 μέτρου σε ανοικτούς χώρους κλπ) για τους οποίους έχουν ενημερωθεί εκτενώς από το εκπαιδευτικό προσωπικό, τη νομοθεσία και το ενημερωτικό υλικό (αφίσες) που έχουν τοιχοκολληθεί σε εμφανή σημεία του σχολείου.**
* Ιδιαίτερη προσοχή απαιτείται στη συμπεριφορά των μαθητών στα διαλείμματα για λόγους πρόληψης ατυχημάτων. Οι μαθητές υποχρεούνται να παίζουν και να κινούνται στους χώρους που τους έχουν υποδειχθεί. Αυτό είναι επιβεβλημένο όχι μόνο για λόγους καλής λειτουργίας του σχολείου, αλλά κυρίως για λόγους ασφάλειας των παιδιών και λόγω των νέων μέτρων προστασίας που επιβάλλουν οι νέες συνθήκες λόγω της πανδημίας του κορονοϊού .
* Οι μαθητές/τριες οφείλουν να παρακολουθούν και να συμμετέχουν ενεργά στη καθημερινή διδακτική διαδικασία και να μην παρακωλύουν το μάθημα, σεβόμενοι το δικαίωμα των μαθητών τους στην μάθηση. Οφείλουν να φέρνουν μαζί τους τα βιβλία τους και ότι χρειάζεται για τη σχολική εργασία τους
* Οι μαθητές/τριες οφείλουν να φέρονται με ευπρέπεια, σεβασμό και ευγένεια προς του καθηγητές, τους συμμαθητές τους και να συνεργάζονται μεταξύ τους.
* **Το κάπνισμα απαγορεύεται στο χώρο του σχολείου**
* Οι μαθητές/τριες **δεν επιτρέπεται** να έχουν στην κατοχή τους κινητά τηλέφωνα εντός του σχολικού χώρου. **Στην εξαιρετική περίπτωση που ο μαθητής έχεις την κατοχή τους κινητό τηλέφωνο υποχρεούται, καθ’ όλη τη διάρκεια της παραμονής του εντός του σχολικού χώρου, να το έχει θέσει εκτός λειτουργίας.** Κάθε παρέκκλιση από τα ανωτέρω αποτελεί αντικείμενο παιδαγωγικού ελέγχου και αντιμετωπίζεται από τις προβλεπόμενες σχολικές κυρώσεις.

**Γ) ΠΡΟΛΗΨΗ ΦΑΙΝΟΜΕΝΩΝ ΒΙΑΣ ΚΑΙ ΣΧΟΛΙΚΟΥ ΕΚΦΟΒΙΣΜΟΥ**

* Οι μαθητές/τριες οφείλουν να σέβονται τους συμμαθητές τους, να μην παρενοχλούν, να σέβονται την προσωπικότητα των συμμαθητών τους και να αποδέχονται τη διαφορετικότητα. Σε περίπτωση που γίνουν παρατηρητές ή δέκτες σχολικής βίας να ενημερώνουν τον Διευθυντή ή την υπεύθυνη σχολικής ζωής ή όποιον καθηγητή επιθυμούν.
* Οι γονείς που διαπιστώσουν ή μάθουν ότι κάποιος μαθητής/ μαθήτρια είναι θύμα, θύτης, ή παρατηρητή περιστατικού/κών σχολικού εκφοβισμού καλούνται να ενημερώνουν τον Διευθυντή ή την υπεύθυνη σχολικής ζωής ή όποιον καθηγητή επιθυμούν, προκειμένου να αντιμετωπιστεί από κοινού το ζήτημα
* Η υπεύθυνη σχολικής ζωής στα πλαίσια της πρόληψης και αντιμετώπισης σχολικής βίας διοργανώνει δράσεις ευαισθητοποίησης για θέματα σχολικού εκφοβισμού και οι μαθητές/τριες οφείλουν να συμμετέχουν

**Δ) ΣΧΟΛΙΚΕΣ ΕΚΔΗΛΩΣΕΙΣ-ΔΡΑΣΤΗΡΙΟΤΗΤΕΣ**

* Το σχολείο οργανώνει εκδηλώσεις και δραστηριότητες με σκοπό την απόκτηση γνώσεων, δεξιοτήτων, στάσεων και συμπεριφορών των μαθητών σε κοινωνικά θέματα.
* Οι μαθητές/τριες οφείλουν να παρακολουθούν και εθελοντικά να συμμετέχουν στην οργάνωση των σχολικών εορτών και εθνικών επετείων
* Οι μαθητές/τριες με τη σύμφωνη γνώμη των γονέων μπορούν να δραστηριοποιούνται σε προγράμματα σχολικών δραστηριοτήτων, σχολικούς διαγωνισμούς, δράσεις και δραστηριότητες που οργανώνονται από το σχολείο

**Ε) ΣΥΝΕΡΓΑΣΙΑ ΣΧΟΛΕΙΟΥ-ΟΙΚΟΓΕΝΕΙΑΣ-ΣΥΛΛΟΓΟΥ ΓΟΝΕΩΝ/ΚΗΔΕΜΟΝΩΝ**

* Η γονεϊκή συμμετοχή και η συνεργασία εκπαιδευτικών –γονέων – μαθητών είναι βασική μέριμνα του σχολείου μας.
* Οι γονείς θα πρέπει να ενημερώνουν τον υπεύθυνο καθηγητή του τμήματος που φοιτά ο κάθε μαθητής πριν από κάθε προγραμματισμένη ημέρα ή ώρα απουσίας του. Οι υπεύθυνοι καθηγητές των τμημάτων ενημερώνουν εβδομαδιαίως τους γονείς των μαθητών για τις απουσίες τους μέσω του τρόπου επικοινωνίας που έχει επιλέξει ο κάθε γονέας (τηλέφωνο, sms, emai). Υπενθυμίζουμε ότι όσον αφορά στην φοίτηση των μαθητών, οι μαθητές μπορούν να κάνουν μέχρι 114 απουσίες
* Οι υπεύθυνοι καθηγητές ανά τμήμα είναι:

Α1: κ. ΤΟΥΛΙΚΑΣ ΛΟΥΚΑΣ

Α2: κα ΒΛΑΧΑΚΗ ΜΥΡΣΙΝΗ

ΒΜηχανολόγων: κ. ΔΙΑΜΑΝΤΟΠΟΥΛΟΣ ΓΡΗΓΟΡΙΟΣ

ΒΗλεκτρολόγων:κ. ΑΦΡΟΥΔΑΚΗΣ ΠΑΝΑΓΙΩΤΗΣ

ΒΠληροφορικής:κα ΑΝΤΩΝΟΠΟΥΛΟΥ ΜΑΡΙΑ

ΒΟικονομίας: κα ΠΑΠΑΚΩΝΣΤΑΝΤΙΚΟΥ ΜΑΡΓΑΡΙΤΑ

ΒΥγείας: κα ΡΟΥΣΣΗ ΝΙΚΟΛΕΤΤΑ

ΓΟχημάτων: κ. ΚΟΛΙΑΡΑΚΗΣ ΦΡΑΓΚΙΟΣ

ΓΨυκτικών: κα ΠΑΠΑΔΟΜΙΧΕΛΑΚΗ ΕΥΤΥΧΙΑ

ΓΚατασκευών: κ. ΚΟΛΙΑΡΑΚΗΣ ΦΡΑΓΚΙΟΣ

ΓΗλεκτρολόγων: κα ΠΑΠΑΘΕΟΥ ΜΑΡΙΑ

ΓΠληροφορικής: κ. ΑΝΤΩΝΟΠΟΥΛΟΣ ΚΩΝΣΤΑΝΤΙΝΟΣ

ΓΤουριστικών: κα ΓΑΒΡΙΗΛ ΕΙΡΗΝΗ

ΓΒρεφονονηπιοκόμων: κα ΧΑΤΖΗΒΑΣΙΛΕΙΑΔΟΥ ΗΛΙΑΝΑ

* Λόγω των μέτρων περιορισμού της εξάπλωσης του κορονοϊου, οι γονείς και κηδεμόνες προσέρχονται στο σχολείο τηρώντας τα απαραίτητα μέτρα προστασίας (μάσκες, αντισηπτικά, αποστάσεις). Παράλληλα, Η επικοινωνία για οποιοδήποτε ζήτημα μπορεί να γίνεται μέσω τηλεφώνου, email, μηνύματος στην ιστοσελίδα του σχολείου.
* Για την ενημέρωση και συζήτηση γονέων και εκπαιδευτικών για θέματα φοίτησης, έχουν καθοριστεί οι ώρες και οι μέρες που μπορεί να γίνεται η επικοινωνία με τους εκπαιδευτικούς οι οποίες είναι: Κάθε Δευτέρα έως Πέμπτη και ώρες 10:00 έως 12:00
* Παρακαλούμε τους γονείς να ελέγχουν καθημερινά το email τους για μηνύματα που αποστέλλονται από το σχολείο.
* Το σχολείο μας συνεργάζεται αρμονικά με το Σύλλογο Γονεων και Κηδεμόνων για θέματα της σχολικής ζωής.
* Στο σχολείο μας υπάρχει η Σύμβουλος Σχολικής ζωής με την οποία μπορείτε να επικοινωνείτε για συμβουλευτική, ενημέρωση και καθοδήγηση σε θέματα παιδαγωγικής αντιμετώπισης ζητημάτων σε τομείς που απασχολούν τη σχολική μονάδα, όπως ενδεικτικά, η διαχείριση κρίσεων και πρόληψη ακραίων συμπεριφορών, μαθησιακές δυσκολίες, μαθητές με ιδιαίτερες δυνατότητες, κλίσεις και ταλέντα, μετάβαση σε άλλες βαθμίδες, σχολική κινητικότητα, συμβουλευτική και ομάδες γονέων κ.λ.π.

**ΣΤ) ΠΟΙΟΤΗΤΑ ΣΧΟΛΙΚΟΥ ΧΩΡΟΥ**

* Ο χώρος του σχολείου είναι το περιβάλλον στο οποίο ζούμε καθημερινά γι’ αυτό πρέπει να αποφεύγουμε την πρόκληση ζημιών και να φροντίζουμε ώστε να είναι καθαρό.
* Στο χώρο της βιβλιοθήκης οι μαθητές οφείλουν να συμπεριφέρονται με τις υποδείξεις των καθηγητών και των κανόνων λειτουργίας της βιβλιοθήκης. Συμβουλεύονται τους καθηγητές για το θέμα που θέλουν να μελετήσουν. Διατηρούν τα βιβλία ή άλλα εποπτικά μέσα σε καλή κατάσταση και επιστρέφουν εγκαίρως τα βιβλία που δανείζονται.
* Στα εργαστήρια οι μαθητές χρησιμοποιούν τον εξοπλισμό και τον διατηρούν σε καλή κατάσταση
* Τα μηχανάκια και τα αυτοκίνητα των μαθητών θα παραμένουν **υποχρεωτικά έξω** από τον χώρο του σχολείου καθ’ όλη τη διάρκεια λειτουργίας τους σχολείου.

Η σταδιακή προσαρμογή των παιδιών στους κανόνες λειτουργίας του σχολείου, ως βασική επιδίωξη του Σχολείου, επιβάλλει εκτός των προαναφερθέντων , να λαμβάνον τα διάφορα επιμέρους παιδαγωγικά μέτρα και να γίνονται διακριτές προσωπικές και εξατομικευμένες επισημάνσεις.

Αν όμως διαπιστωθεί ότι κάποιοι μαθητές παραβαίνουν τους κανόνες λειτουργίας και συμπεριφοράς και ότι με τη συμπεριφορά τους παρακωλύουν το έργο του Σχολείου ή ότι η συμπεριφορά τους είναι βλαπτική για τους συμμαθητές τους, τότε είναι αναγκαίο να επιβληθούν κυρώσεις (ποινές), οι οποίες κλιμακώνονται μέχρι και την απομάκρυνσης του μαθητή από το Σχολείο, σύμφωνα πάντοτε με τη σχολική νομοθεσία και με τις αρχές της Παιδαγωγικής και της Ψυχολογίας

Ο ΔΙΕΥΘΥΝΤΗΣ Η ΠΡΟΕΔΡΟΣ ΣΥΛΛΟΓΟΥ Η ΠΡΟΕΔΡΟΣ

ΓΟΝΕΩΝ ΚΑΙ ΚΗΔΕΜΟΝΩΝ ΤΟΥ ΔΕΚΑΠΕΝΤΑΜΕΛΟΥΣ